Η **Σουζάννα Ρουμπινστάιν** (20 Σεπτεμβρίου 1847 - 29 Μαρτίου 1914) ήταν Αυστριακή ψυχολόγος και η πρώτη γυναίκα, που έκανε διδακτορική διατριβή στο Πανεπιστήμιο της Βέρνης στην Ελβετία.

Βιογραφία
---------

Η Ρουμπινστάιν γεννήθηκε στο Τσερνόβιτς (τότε μέρος της Αυστριακής Αυτοκρατορίας, τώρα Τσερνιβτσί, Ουκρανία)  στις 20 Σεπτεμβρίου 1847. Καταγόταν από εβραϊκή οικογένεια. Ο πατέρας της ήταν ο τραπεζίτης και βουλευτής Ισακ Ρουμπινστάιν (περίπου 1804-1878). Η μητέρα της πέθανε, όταν ήταν μικρή.

Αυτή και τα τρία αδέρφια της ενθαρρύνθηκαν πολύ να συνεχίσουν την εκπαίδευση τους, παρόλο που αυτή ήταν μια εποχή που τα κορίτσια συχνά στερούνταν την ευκαιρία αυτή. (Ένα γυμνάσιο για κορίτσια δημιουργήθηκε τελικά στο Τσερνόβιτς το 1898 και ένα σχολείο για κορίτσια ιδρύθηκε μόνο λίγα χρόνια πριν από τον Πρώτο Παγκόσμιο Πόλεμο.) 

Στην αρχή, ο πατέρας της κανόνισε για την Ρουμπινστάιν να παρακολουθήσει ιδιωτικά μαθήματα, αλλά, όταν ήρθε η ώρα να τελειώσει το γυμνάσιο, δεν ήταν σε θέση να συμμετάσχει στις απαραίτητες εξετάσεις από τους δασκάλους, οπότε το έκανε αυτό ενώπιον μιας ακαδημαϊκής επιτροπής από ένα γυμνάσιο αρρένων.

Η Ρουμπινστάιν σπούδασε κατόπιν ψυχολογία και γερμανική λογοτεχνία στο Πανεπιστήμιο της Πράγας, την άνοιξη του 1870, και στη συνέχεια στο Πανεπιστήμιο της Λειψίας τρία χρόνια αργότερα. Επειδή δεν έγινε αποδεκτή να συμμετάσχει σε ένα διδακτορικό πρόγραμμα στη Βασιλεία της Ελβετίας, γράφτηκε στο Πανεπιστήμιο της Βέρνης και εκεί απέκτησε το διδακτορικό της το 1874 στην ψυχολογία και τη γερμανική λογοτεχνία. Με το γεγονός αυτό, έγινε η πρώτη γυναίκα που έλαβε διδακτορικό στη Βέρνη. Η διατριβή της ήταν "Uber die sensoriellen und sensitiven Sinne" ("Σχετικά με τις αισθητηριακές και ευαίσθητες αισθήσεις").

Μετά την ολοκλήρωση του διδακτορικού της, η Ρουμπινστάιν πέρασε ένα χρόνο στη Γερμανία επισκέπτοντας τη Λειψία, το Χαϊδελβέργη και το Μόναχο.

Το έργο της του 1878 "Psychologisch-Asthetische Essays" ("Ψυχολογικά-Αισθητικά Δοκίμια") έχει περιγραφεί ως "μια σημαντική συνεισφορά στη μελέτη των ανθρώπινων συναισθημάτων". Επανατυπώθηκε το 2012 (Nabu Press, ISBN ).(ISBN 978-1277814729)

Η Σουζάννα Ρουμπινστάιν πέθανε στις 29 Μαρτίου 1914 στο Βύρτσμπουργκ, Γερμανία.

Επιλεγμένα έργα
---------------

Παραπομπές
----------

1. 1 2  «Rubinstein, Susanna». *Nordisk familjebok*. 1916. σελ. 1081.
2. 1 2  Singer, Isidore· Neisser, Regina (1906). «Rubinstein, Susanna». *Jewish Encyclopedia*. Ανακτήθηκε στις 10 Απριλίου 2017.
3. 1 2 3 4 5 6  «Susanna Rubinstein». *www.bukowina-portal.de*. Ανακτήθηκε στις 2 Οκτωβρίου 2020.
4. ↑  *History of the Literary Cultures of East-Central Europe: Junctures and Disjunctures in the 19th and 20th centuries*, Volume 2 edited by Marcel Cornis-Pope, John Neubauer, p. 66
5. ↑  «Kurzbiografie Rubinstein». *www.parlament.gv.at*. Ανακτήθηκε στις 2 Οκτωβρίου 2020.
6. 1 2  Cornis-Pope, Marcel· Neubauer, John (2004). *History of the Literary Cultures of East-Central Europe: Junctures and Disjunctures in the 19th and 20th Centuries, Volume 2*. John Benjamins. σελ. 66. ISBN 9789027234537. Cornis-Pope, Marcel; Neubauer, John (2004). *History of the Literary Cultures of East-Central Europe: Junctures and Disjunctures in the 19th and 20th Centuries, Volume 2*. John Benjamins. p. 66. ISBN 9789027234537.
7. ↑  «Lexikoneintrag zu der Schriftstellerin Dr. phil. Susanna Rubinstein. Pataky, Sophie: Lexikon ...». *www.zeno.org* (στα Γερμανικά). Ανακτήθηκε στις 2 Οκτωβρίου 2020.